

ROMÂNIA

Județul Mureș

CONSILIUL LOCAL AL MUNICIPIULUI TÂRGU MUREȘ

## **Referat de aprobare**

privind aprobarea încheierii unor acorduri de colaborare în vederea realizării în parteneriat a unor evenimente culturale de interes public local care se desfășoară în perioada septembrie-decembrie 2025

În ședința Comisiei de studii, prognoze economico-sociale, buget-finanțe și administrarea domeniului public și privat al municipiului Târgu Mureș din data de 24.09.2025 s-a propus încheierea de acorduri de colaborare în vederea realizării în parteneriat a unor evenimente culturale și sportive urmare a solicitărilor înregistrate la Registratura Primăriei Municipiului Târgu Mureș, după cum urmează:

1. Asociația Liga Studenților, eveniment: Festivalul ”Medifun”, înregistrată cu nr. 36276/16.07.2025 – 30.000 lei (eveniment sportiv).
2. Asociația pentru Dezvoltare Comunitară Iunona, eveniment: Repetiție cu public/ Concert Școală dedicat elevilor și profesorilor de la Liceul de Artă din Târgu Mureș și publicului larg, înregistrată cu nr. 40610/08.08.2025 – 45.000 lei – eveniment cultural
3. Asociația Ansamblul Baroc ”Transilvania”, eveniment: Piano Competition Târgu Mureș, înregistrată cu nr. 43040/27.08.2025 – 60.000 lei - eveniment cultural
4. Asociația Culturală SIMFEST, eveniment: Festivalul SIMFEST, înregistrată cu nr. 30431/17.06.2025 – 25.000 lei – eveniment cultural

Supunem spre dezbatere Consiliului local, în calitate de organ deliberativ, proiectul de hotărâre privind aprobarea încheierii unor acorduri de colaborare în vederea realizării în parteneriat a unor evenimente culturale de interes public local care se desfășoară în perioada septembrie-decembrie 2025.

**INIȚIATOR**

**PRIMAR**

**Soós Zoltán**



ROMÂNIA

JUDEŢUL MUREŞ

CONSILIUL LOCAL AL MUNICIPIULUI TÂRGU MUREȘ

**Inițiator**

**Primar**

**Soós Zoltán**

**H O T Ă R Â R E A nr.**

**din\_\_\_\_\_\_\_ 2025**

privind aprobarea încheierii unor acorduri de colaborare în vederea realizării în parteneriat a unor evenimente culturale de interes public local care se desfășoară în perioada septembrie-decembrie 2025

*Consiliul local al municipiului Târgu Mureș, întrunit în ședință \_\_\_\_\_\_\_\_\_\_\_\_\_de lucru,*

**Având în vedere**:

* Referatul de aprobare nr. \_\_\_\_\_\_\_\_\_\_\_\_\_, inițiat de către domnul Primar, Soós Zoltán, la proiectul de hotărâre privind aprobarea încheierii unor acorduri de colaborare în vederea realizării în parteneriat a unor evenimente culturale de interes public local care se desfășoară în perioada septembrie-decembrie 2025.
* Raportul de specialitate nr. \_\_\_\_\_\_\_\_\_\_\_\_\_ al Direcţiei juridice contencios administrativ şi administraţie publică locală,
* Raportul de specialitate nr. \_\_\_\_\_\_\_\_\_\_\_\_\_\_\_\_\_\_\_\_ al Direcției economice
* Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* Hotărârii Consiliului local municipal Târgu Mureş nr. 37/2025 privind aprobarea bugetului Unităţii Administrativ Teritoriale - Municipiul Târgu Mureş pe anul 2025;
* Art.14, alin. (4) din Legea 273/2006 privind finanțele publice locale, cu modificările și completările ulterioare.

**În temeiul**  prevederilor art.129 alin. (1), alin. (2), lit. “d” și ,,e”, alin. (7) lit. ,,a”, ,,d”, e”și ,,f”, art. 196 alin. (1) din lit. “a” şi ale art. 243 alin. (1), lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

Art.1 Se aprobă încheierea unor acorduri de colaborare în vederea realizării în parteneriat a unor evenimente culturale și sportive de interes public local care se desfășoară în perioada septembrie-decembrie 2025 conform anexei care face parte integrantă din prezenta hotărâre.

Art.2. Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

**Art.3**. În conformitate cu prevederile art. 252, alin. 1, lit. ,,c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4** Prezenta hotărâre se comunică:

* Direcției Activităţi Social-Culturale Patrimoniale şi Comerciale – Serviciul Activități culturale, sportive, de tineret și locativ.
* Direcției Economice.
* Solicitanților cuprinși în anexă.

**Viză de legalitate,**

**Secretar General al Municipiului Târgu Mureș,**

**Bordi Kinga**